Aruba Aruba Aruba Aruba , ufisalmente Paeze de Aruba łe ze un stato insułar, nasion costitutiva del Regno de i Paezi Basi, inte el Mar dei Caràibi, in America. Ła confina co el Venesueła a sud, łe so zona economega escluziva ła toca anca ła Repùblega Domicana a nord e Curaçao a est. La ze granda 180 km². El teritorio el ze bastansa baso, rivando a un sentener de metri inte ła so banda oriental. El clima el ze caldo semi suto . Descoverta e unìa a la Spagna inte el 1499, Aruba la ze sta ocupà dai olandesi inte el 1636, e la ga fato parte de le Antille olandesi fin al 1° zenaro 1986, quando la ze deentà un membro autonomo del Regno dei Paesi Bassi. La ze un stato federà del Regno dei Paéxi Basi. El cao de stato el ze el re dei Paesi Bassi, che el se fa rapresentar a Aruba da un goernador nominà ogni sié anni. Ła caitale la ze Orañestat. Le lengue oficiali le ze l'olandese e el papiamento L'ìzoła la ze suta e pitoca de risorse, e quindi no ghe ze mai sta fate dele piantagioni come in altri posti dei Caraibi. Difati i abitanti de Aruba i canpa soratuto col petrolio e col turismo. El goerno olandese el ghe da anca dei schei par jutar el sviluppo.